GĨCUNJĨ GĨA 11
Mathĩna Maingĩhĩte Ũguo Nĩkĩ?
1, 2. Nĩ ũndũ ũrĩkũ andũ aingĩ meyũragia?
O MŨTHENYA nĩ tũiguaga maũndũ maingĩ moru marekĩka thĩinĩ wa thĩ. Kwa ngerekano, twanaigua Tsunami ĩthũkangĩtie itũũra igima, mĩkora ĩtharĩkĩire kanitha na ĩgatiga yoraga andũ na arĩa angĩ makagurario, kana mũtumia akuĩte na agatiga ciana ithano.
2 Rĩrĩa maũndũ ta macio mekĩka, andũ aingĩ nĩ meyũragia ũũ: “Maũndũ maya marekĩka nĩkĩ?” Nĩ meyũragia kĩrĩa gĩtũmĩte thĩ ĩiyũre mathĩna na rũmena. Hihi wee nĩ ũrĩ weyũria nĩ kĩĩ kĩrĩaga kĩrĩa kĩngĩ?
3, 4. (a) Nĩ ciũria irĩkũ Habakuku oririe Jehova? (b) Jehova aamũcokeirie atĩa?
3 Bibilia nĩ ĩtwĩraga ũhoro wa ndungata imwe cia Ngai cieyũririe ciũria ta icio. Kwa ngerekano, mũnabii Habakuku nĩ oririe Jehova ũũ: “Ũtũmaga ndĩonere gũgĩĩkwo ũũru, na ũkandekereria nyonage maũndũ ma ũremi nĩ ũndũ kĩ? Nĩ ũndũ-rĩ, ũhoro wa gũtahwo na wa ũhinya nocio itũire mbere yakwa, na kũgurumũkanĩrũo na ngiano, o na ngarari.”
4 Thĩinĩ wa Habakuku 2:
MATHĨNA MAINGĨHĨTE ŨGUO NĨKĨ?
5. Atongoria aingĩ a ndini moigaga atĩa ũhoro-inĩ wĩgiĩ mathĩna? No Bibilia ĩrutanaga atĩa?
5 Mapasta na atongoria angĩ a ndini kaingĩ moigaga mathĩna makoragwo kuo tondũ ũcio nĩ wendi wa Ngai. Andũ amwe moigaga atĩ maũndũ marĩa mothe andũ mageragĩra, nginya marĩa moru, makoragwo mabangĩtwo nĩ Ngai na atĩ tũtingĩhota gũtaũkĩrũo kĩrĩa gĩtũmaga eke ũguo. Angĩ nao moigaga atĩ andũ makuaga nĩguo magatũũre igũrũ hamwe na Ngai. No ũcio ti ũhoro wa ma. Jehova ndatũmaga maũndũ moru mekĩke. Bibilia yugaga ũũ: “Ngai-rĩ, no eeke waganu? Mwene Hinya Wothe no eeke ũndũ mũũru? Kũroaga gũtuĩka ũguo!”
6. Nĩ kĩĩ gĩtũmaga andũ aingĩ moige atĩ Ngai nĩwe ũrehaga mathĩna thĩinĩ wa thĩ?
6 Andũ aingĩ moigaga Ngai nĩwe ũrehaga mathĩna tondũ meciragia atĩ nĩwe ũtongoragia maũndũ thĩinĩ wa thĩ. No o ta ũrĩa twerutire Gĩcunjĩ-inĩ gĩa 3, Shaitani nĩwe ũtongoragia maũndũ thĩinĩ wa thĩ.
7, 8. Mathĩna maingĩhĩte ũguo nĩkĩ thĩinĩ wa thĩ?
7 Bibilia ĩtwĩraga atĩ “thĩ yothe ĩtongoragio nĩ ũrĩa mũru.” (1 Johana 5:19) Shaitani arĩ we mũtongoria wa thĩ yothe, ndarĩ tha na nĩ mũhinyanĩrĩria mũno. Nĩwe “ũhĩtithagia thĩ yothe.” (Kũguũrĩrio 12:9) Andũ aingĩ megerekanagia nake, na ũcio nĩ ũndũ ũmwe ũtũmaga thĩ ĩkorũo ĩiyũire andũ maheenanagia, marĩ rũmena, na matarĩ tha.
8 Nĩ harĩ maũndũ mangĩ matũmaga thĩ ĩkorũo ĩiyũire mathĩna. Rĩrĩa Adamu na Hawa meehirie, magĩire ciana irĩ na mehia. Nĩ ũndũ wa mehia macio, andũ amwe nĩ matũmaga arĩa angĩ manyamarĩke. Kaingĩ mendaga gũkorũo marĩ a bata gũkĩra arĩa angĩ. Macogothanaga, makarũa, na makahinyĩrĩria andũ arĩa angĩ. (Kohelethu 4:1; 8:9) Rĩmwe andũ nĩ manyamarĩkaga nĩ ũndũ wa “ihinda na maũndũ materĩgĩrĩirũo.” (Kohelethu 9:11, New World Translation.) Rĩrĩa mũndũ arĩ handũ harĩa hatagĩrĩire ihinda rĩtagĩrĩire, mogwati kana maũndũ mangĩ moru no mamũkore.
9. Nĩ kĩĩ kĩngĩtũma tũkorũo na ma atĩ Jehova arĩ na gĩtũmi kĩega gĩa kũrekereria mathĩna makorũo kuo?
9 Jehova tiwe ũrehaga mathĩna. Tũtiagĩrĩirũo kũmũcokereria mahĩtia nĩ ũndũ wa mbaara, wĩki-naĩ, na ũhinyanĩrĩria. Ngai tiwe ũrehaga icanjama cia ndũire ta ithingithia, ihuhũkanio, na mĩiyũro. No mũndũ no eyũrie ũũ: ‘Angĩkorũo Jehova nĩwe mwene hinya wothe-rĩ, nĩ kĩĩ gĩtũmaga age kũgirĩrĩria maũndũ macio moru matigekĩke?’ Nĩ tũĩ atĩ Ngai nĩ atũrũmbũyagia mũno, na kwoguo no mũhaka akorũo arĩ na gĩtũmi kĩega gĩa kũrekereria mathĩna makorũo kuo.
NGAI ETĨKĨRĨTIE MATHĨNA NĨKĨ?
10. Shaitani aakararirie Jehova na njĩra ĩrĩkũ?
10 Mũcukani nĩ aahĩtithirie Adamu na Hawa mũgũnda-inĩ wa Edeni. Shaitani onanirie atĩ Ngai ndathanaga na njĩra njega. Onanirie atĩ harĩ kĩndũ kĩega Ngai ataahete Adamu na Hawa. Shaitani eendaga metĩkie atĩ matiabataraga Ngai, na atĩ we nĩ angĩamatongoririe na njĩra njega gũkĩra Jehova.
11. Nĩ kĩũria kĩrĩkũ kĩrabatara gũcokio?
11 Adamu na Hawa nĩ maaremeire Jehova. Meeciririe atĩ maarĩ na kĩhooto gĩa gwĩtuĩra nĩ ũndũ ũrĩkũ mwega na nĩ ũrĩkũ mũũru. Jehova aangĩonanirie atĩa atĩ nĩ maahĩtĩtie na atĩ nĩwe ũĩ kĩrĩa kĩega biũ harĩ andũ?
12, 13. (a) Nĩ kĩĩ gĩatũmire Jehova age kũniina Adamu na Hawa meehia o ũguo? (b) Nĩ kĩĩ gĩtũmĩte Jehova etĩkĩrie Shaitani atongorie thĩ na andũ meyathe?
12 Jehova ndaaninire Adamu na Hawa o hĩndĩ ĩyo, no nĩ eetĩkĩririe magĩe ciana. Eendaga njiaro cia Adamu na Hawa igĩe na mweke wa gũthuura nũ ikwenda acitongorie. Muoroto wa Jehova warĩ thĩ ĩtũũrũo nĩ andũ akinyanĩru, na no mũhaka ũndũ ũcio ũkaahinga o na Mũcukani angĩgeria gwĩka atĩa.
13 Shaitani aakararirie Jehova araika makĩĩyonagĩra. (Ayubu 38:7; Danieli 7:10) Nĩ ũndũ ũcio Jehova nĩ aaheire Shaitani ihinda rĩa kuonania kana ũrĩa oigĩte warĩ ũhoro wa ma. Ningĩ nĩ aaheire andũ ihinda rĩa gũthondeka thirikari ciao marĩ rungu rwa Shaitani nĩguo mone kana no magaacĩre matarĩ na ũteithio wa Ngai.
14. Nĩ ũndũ ũrĩkũ wonekete wega gũkinyĩria rĩu?
14 Andũ nĩ mageretie kwĩyatha kwa ihinda rĩa mĩaka mĩingĩ, no nĩ maremetwo. Ũndũ ũcio nĩ wonanĩtie wega atĩ Shaitani nĩ wa maheeni. Andũ nĩ mabataraga ũteithio wa Ngai. Mũnabii Jeremia ndaahĩtĩtie rĩrĩa oigire ũũ: “Atĩrĩrĩ, wee Jehova, nĩnjũĩ atĩ gũtirĩ mũndũ wa gũkũ thĩ ũngĩhota gwĩthondekera mĩthiĩre yake we mwene, o na kana arũngĩrĩrie makinya make njĩra-inĩ ĩrĩa yerekereire.”
KĨRĨA GĨTŨMĨTE JEHOVA ETĨKĨRIE MATHĨNA KWA IHINDA IRAIHU
15, 16. (a) Nĩ kĩĩ gĩtũmĩte Jehova etĩkĩrie mathĩna makorũo kuo kwa ihinda iraihu ũguo? (b) Jehova agaga gũikara akĩniinaga mathĩna marĩa marehagwo nĩ Shaitani nĩkĩ?
15 Nĩ kĩĩ gĩtũmĩte Jehova etĩkĩrie mathĩna makorũo kuo kwa ihinda iraihu ũguo? Agaga kũgirĩrĩria maũndũ moru matigekĩke nĩkĩ? Ũndũ ũcio nĩ ũtũmĩte kuoneke wega atĩ Shaitani ndangĩhota gũtongoria andũ. Andũ nĩ mageretie gũthondeka thirikari cia mĩthemba mĩingĩ, no matirĩ magaacĩra. O na gũtuĩka nĩ mathiĩte na mbere mũno maũndũ-inĩ ma sayansi na tekinolonjĩ, kũrĩ na wagi wa kĩhooto, ũthĩni, wĩki-naĩ, na mbaara gũkĩra hĩndĩ ĩngĩ o yothe. Wathani wa mũndũ ndũngĩgaacĩra Ngai atarĩ ho.
16 O na kũrĩ ũguo, Jehova ndaninaga mathĩna marĩa marehagwo nĩ Shaitani. Angĩikara akĩmaninaga, angĩkorũo akĩnyita mbaru wathani wa Shaitani, na gũtirĩ hĩndĩ angĩtĩkĩra gwĩka ũguo. Ningĩ ũndũ ũcio no ũtũme andũ metĩkie atĩ no mahote kwĩyatha na njĩra njega. No ũcio ti ũhoro wa ma, na Jehova ndangĩũnyita mbaru. Ndarĩ hĩndĩ angĩheenania.
17, 18. Jehova ageka atĩa nĩ ũndũ wa maũndũ marĩa mothe Shaitani athũkĩtie?
17 Hihi Jehova no ahote gũthondeka maũndũ marĩa mothe mathũkĩtio nĩ ũremi wa Shaitani na andũ? Ĩĩ no ahote tondũ gũtirĩ ũndũ ũngĩmũrema. Jehova nĩ oĩ nĩ hĩndĩ ĩrĩkũ maheeni ma Shaitani magaakorũo monekete wega biũ. Thutha ũcio nĩrĩo akaagarũra thĩ amĩtue paradiso nĩguo ahingie muoroto wake. Arĩa othe marĩ thĩinĩ wa “mbĩrĩra” nĩ makaariũkio. (Johana 5:
18 Jehova ndatũtindĩkagĩrĩria gũtua itua rĩa kũmũthuura atũtongoragie. Ithuothe nĩ atũheete wĩyathi wa gwĩthurĩra. Reke tuone ũrĩa tũngĩhũthĩra wĩyathi ũcio.
ŨKŨHŨTHĨRA ATĨA WĨYATHI ŨRĨA ŨHEETWO?
19. Nĩ kĩheo kĩrĩkũ kĩa bata Jehova atũheete? Twagĩrĩirũo gũkena nĩ ũndũ wa kĩheo kĩu nĩkĩ?
19 Wĩyathi ũrĩa Jehova atũheete wa gwĩthuurĩra ũtũmaga tũkorũo tũrĩ ngũrani mũno na nyamũ. Nyamũ ciĩkaga maũndũ igĩtongorio nĩ ũũgĩ ũrĩa ciombirũo naguo, no ithuĩ Jehova atũheete wĩyathi wa gwĩthurĩra. No tũhote gũthuura kana nĩ tũkwenda kũmũtungatĩra kana tũtikwenda. (Thimo 30:
20, 21. Itua rĩrĩa rĩega biũ ũngĩtua ihinda-inĩ rĩrĩ nĩ rĩrĩkũ?
20 Jehova endaga tũmwende. (Mathayo 22:
21 Hũthĩra wĩyathi waku na njĩra ya gũtungatĩra Jehova. Kũrĩ na andũ angĩ milioni nyingĩ matuĩte itua rĩa kũregana na Shaitani, magathuura gũkenia Ngai. (Thimo 27:11) Wagĩrĩirũo gwĩka atĩa ihinda-inĩ rĩrĩ nĩguo ũgaakorũo kuo thĩinĩ wa thĩ njerũ hĩndĩ ĩrĩa Ngai akeheria mathĩna mothe? Macokio ma kĩũria kĩu marĩ thĩinĩ wa gĩcunjĩ kĩrĩa kĩrũmĩrĩire.
kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn